JUMAL KÕNELEB
Tere jälle! On rõõm kohtuda!
Milline on allikas, millest sina ammutad oma elujõu?
Suvepuhkus andis meile jõudu. Oli tore olla puhkusel.
Alati on tore käia puhkusel, end värskendada ja lõõgastuda.
Usun, et vajame kõik üht jõuallikat ka oma argipäevadesse.
Kust saada jõudu argipäeval, kui ei viibi parajasti puhkusel?
Piibel lubab, et selline allikas on olemas.
Allikas, mis ei kuiva ära. See allikas on Jeesuses.
See on võimas allikas!
Kui me oma argielu elame
ja eriti, kui sul on oma ettevõte ning sa oled ettevõtja,
või lihtsalt oma elus, ülesannetes ja töökohal,
oleme arvatavasti kõik mõelnud, et oleks hea tulla heale mõttele -
leida nö. "kuninglik idee" oma ellu.
Kui mul tuleks mõni geniaalne mõte,
idee, mis võiks juhtida mu elu,
annaks tarkust ja suunaks mu elu,
et leiaksin hea suuna edu jaoks.
"Kuninglik idee" tähendab sõnastiku järgi
"inimese tegevust juhtiv suur mõte".
Inimese tegevust juhtiv suur mõte.
Sõnastikus on veel ka teine variant:
"Geniaalne idee, isikliku taibukuse kõrghetk".
Kas sul on tulnud selline idee?
Geniaalne idee.
Agape Keskuses oma tööd tehes palun ma sageli sellist ideed.
"Issand, aita mul mõista, kuidas elada oma elu?
Kuidas juhtida seda keskust, kooli, lasteaeda ja huviringe nii,
et sellel läheks hästi, et see edeneks
ja me viiks täide Sinu tahet seda tehes?"
Kui Saalomon sai Taaveti järel Iisraeli kuningaks,
on tore lugeda teisest Ajaraamatust 1:7,
kuidas on tema kohta kirjutatud:
"Selsamal ööl ilmutas Jumal ennast Saalomonile
ja ütles talle: Palu, mida ma sulle peaksin andma!”
Ja Saalomon vastas Jumalale:
Sa oled Taavetile, mu isale, suurt heldust osutanud,
ja oled minu tema asemele kuningaks tõstnud."
Oled mind kuningaks teinud,
andnud mulle peale Taavetit selle ülesande.
"Nüüd, Issand Jumal,
saagu tõeks su sõna mu isale Taavetile,
sest sa oled mu kuningaks tõstnud rahvale,
keda on nõnda palju nagu põrmu maa peal!
Anna nüüd mulle tarkust ja mõistust
minna ja tulla selle rahva eesotsas,
sest kes suudaks muidu kohut mõista sellele sinu suurele rahvale?”
Ehk siis, Issand, oled andnud mulle sellise ülesande ja koha elus.
Oled andnud mulle need inimsuhted, oled andnud mulle selle perekonna.
Oled andnud mulle selle vastutuse, oled, Issand, andnud selle töökoha.
Kuidas, Issand, selles tegutseda? Issand, anna mulle tarkus ja oskus
"minna ja tulla selle rahva eesotsas,"
Anna mulle tarkus,
et suudaksin täide viia su tahet siin maa peal arukalt!
Anna mulle see kuninglik idee!
Anna geniaalne mõttevälgatus ja põhimõte, mis püsib!
Anna põhimõte, mida järgides oskan ehitada midagi püsivat ja head,
et teha Sulle meelepärast tööd ja täita Sinu tahet!
Issand, anna mulle kuninglik idee! Milline on, Issand, kuninglik idee
minu elu ja Agape Keskuse jaoks, kristliku kooli ja lasteaia jaoks?
Mis see on?
Nüüd on sügishooaeg juba alanud, aga suve lõpul ma palvetasin:
"Issand, anna mulle visioon selle uue õppeaasta jaoks!"
Nägin palves meie kooli saalis,
kuhu koguneme hommikuti,
ma nägin seal allikat.
Keset saali oli nagu auk põrandas ja sellest pulbitses allikavett.
See allikavesi oli värske, kirgas, puhas, elustav, toitev,
mineraaliderikas,
kvaliteetne ja suurepärane allikavesi.
Teame, et looduslik allikas suure mineraalide sisaldusega
ja pulbitseva põhjaveega, on väga väärtuslik leid.
Seda võib panna pudelitesse ja müüa kalli raha eest restoranidele.
See on nõutud kaup,
kui Himaalaja või Alpi mäestikust leitakse looduslik allikas,
mis uurides osutub tõesti väga mineraalide rikkaks.
Sellist allikat tuleb kaitsta ja valvata, sest see on väärtuslik.
Ja nagu sa saate alguses ütlesid - meil, kristlastel, on selline allikas.
Meie elus on selline allikas, mis pulbitseb väärtuslikku vett.
Tore, et kool ja lasteaed on jälle tööd alustanud.
Tegime nii, et meie töötajatele ja lastele ei dikteeritud ette,
milline on me nägemus me tegevusest,
vaid me palvetasime üheskoos meie tegevuse visiooni pärast.
Küsisime personalilt ja lastelt: "Kui Jeesus rajaks täna kooli,
siis milline see kool oleks? Küsige seda Issandalt!"
Milline oleks see lasteaed?"
Saime erinevaid toredaid mõtteid ja me kogusime need kõik kokku.
Kuid üks asi oli neil kõigil ühine ja see oli mõte:
"See on selline kool ja lasteaed, kus on Jeesus
ja kus Tal lastakse olla."
Paik, kus Ta saab olla Issand ja elu allikas.
Kui me seda tulemust nägime, olime kõik nõus.
Just sellist kooli ja lasteaeda me tahamegi,
mis austab Kristust ja kus Tema on kesksel kohal.
Ükski kool ja lasteaed ei ole täiuslik.
Aga lasteaed või kool, kus Jeesus saab ligi olla, on hea.
Psalm 36:10 "Sest sinu juures on eluallikas,"
"Sest sinu juures on eluallikas."
Johannese evangeelium 7:38 "Kes usub minusse, nagu ütleb Kiri,
selle ihust voolavad elava vee jõed.”
Kes minusse usub, selle sees voolavad elava vee jõed.
Ilmutuseraamat 21:6 "Ja ta ütles mulle:
See on sündinud! Mina olen A ja O, algus ja ots.
Mina annan janusele ilma tasuta eluvee allikast."
Issand annab meile elava vee allikast tasuta.
Olen vaadanud lastega erinevaid filme.
Indiana Jones'i seiklusi näiteks.
Seal on vahel teemana Püha Graali karika otsingud.
Või otsitakse nooruse allikat.
Graali karikas on legendide järgi
karikas, milles on tervendav, raviv ja noorendav vesi.
Seiklusfilmides otsitakse nooruseallikat ja sellest juuakse.
Siis saadakse terveks ja noorus saadakse tagasi.
On innustav, et Piibel räägib,
et on olemas elava Eluvee allikas.
Jeesus annab elavat vett, elustavat vett.
On imeline, et saame selle eluvee enese sisse.
Me ei pea jooksma ühest kohast teise ja seda otsima.
Ei ole vaja Graali karikat otsida.
Jeesus ütleb Johannese evangeeliumis 7:38
"Kes usub minusse, nagu ütleb Kiri,
selle ihust voolavad elava vee jõed.”
See on meie enda sees! Ei pea otsima jõge mujalt.
See tuleb meie sisse.
Kuid mis jõgi see siis on?
Mis on see allikas, millest Jeesus räägib?
See on Püha Vaim.
See pole ainult Uue Testamendi teema.
Esimeses kirjas Korintlastele 10:4
öeldakse Iisraeli rahva kohta, kes olid kõrbes:
"Ja kõik jõid sama vaimulikku jooki,
sest nad jõid vaimulikust kaljust, mis saatis neid;
see kalju oli aga Kristus."
Nas sõid sama vaimutoitu, mis on Jumala Sõna
ja jõid samast kaljust, mis on Kristus.
Kui mäletad, siis Piibel räägib Sühhari küla kaevust Samaarias,
mille juurde Jeesus janusena tuli ning kohtas seal ühte naist.
Naine oli vett ammutamas ja Jeesus ütles talle:
"Kui sa teaksid, millist vett minul on!" - Aamen.
"Sa ei peaks tulema muudkui siia, vaid sul oleks igavese elu allikas."
Naine ütles: "Anna mulle seda vett!"
See vesi on Jeesus ise.
See lugu on kirjas evangeeliumites.
Jüngrid olid läinud linna ostma Jeesusele söödavat,
kuid tagasi tulles ja seda pakkudes, ei vaja Jeesus seda enam.
Ta ütles: "Olen saanud teha Jumala tööd ja see toidab mind!
Olen saanud jagada evangeeliumi
ja see annab nii hea tunde, et ma ei vaja enam midagi!"
Ehk siis Tema sisemuses oli juba see elava vee allikas olemas.
See sama Püha Vaim tahab olla ka meie sees kogu aeg,
täita meid ja olla Eluallikas meie kõikide jaoks.
Ehk siis me oleme leidnud selle Graali karika ja nooruselätte,
selle terveks tegeva allika, mida seiklusfilmides otsitakse.
See ongi olemas!
Elava vee allikas ongi olemas.
On olemas allikas, milles pulbitseb tervendav vesi.
Piibel ütleb: "Su iga saab uueks nagu kotkal."
Jeesus ütleb: "Mina olen ülestõusmine ja elu.
Ülestõusmiselu on tulnud meie sisse.
See sama vägi, mis äratas Kristuse surnuist,
on nüüd meie sees.
Püha Vaimu vägi, mis teeb elavaks,
mis puudutab lausa meie füüsilist ihu,
toob tervenemist ja uuendab, otsekui noorus taastuks.
Kui räägime sellest siin, vaatame neid sõnu ja meenutame,
et see on tõsi - meis pulbitseb elava vee allikas -
siis see mõjutab meid koheselt.
Innustab ja tekitab tohutu janu
ja soovi teada, mis see on ja kuidas see meid mõjutab?
See on tõesti nii - rõõmuallikas on mu enda sisemuses.
Me ei pea ootama, millal tuleb järgmine Püha Vaimu väljavalamine,
et saada taaskord elavamaks,
sest see Püha Vaimu allikas on meie endi sees.
See on usu kaudu meie sees.
Efeslaste kirjas 5:18 öeldakse:
"Ja ärge joovastuge veinist, millest tuleb liiderlikkus,
vaid saage täis Vaimu,"
Me võime täituda Püha Vaimuga.
Võime lasta sel jõel voolata meisse ja meist omakorda välja.
Saame värskendust igal päeval.
Taevas on avatud meie kohal. Püha Vaim on juba meie sees.
Miski ei taksita meid seda värskendust igal päev vastu võtta.
Seetõttu rääkisingi alguses,
et Jumal tahab olla iga päev meie argielu jõuallikas.
Mitte nii, et kuuldes mõne koguduse Püha Vaimu ligiolust, jooksed sinna.
Võid võtta Püha Vaimu elustavat,
tervendavat, jõuduandvat võidmist ja ligiolu, millal tahes.
Kui selline elava vee allikas on meie töökohas ja meie koolis
ja on meie keskel -
siis mis sünnib siis,
kui kasvõi üks piisk sellest elava vee allikast
puudutab näiteks ühe lapse südant? Mis siis toimub?
Eluvee allikas on nagu armastus vee kujul.
See on terviklikuks tegev ja tervendav.
See on eluvesi, mis muudab meid.
Teine kiri Korintlastele 3:18 ütleb: "Aga meid kõiki,
kes me katmata palgega vaatleme Issanda kirkust peegeldumas,
muudetakse samasuguseks kujuks kirkusest kirkusesse.
Seda teeb Issand, kes on Vaim."
Kui veedame Temaga aega, kui oleme Temaga koos,
kui suisa supleme selles elava veega allikas,
kui peame meeles, et see on minus ja olen Issandas
ja Tema on minus.
Ma ainult ei kasta varbaid sisse,
vaid lähen üleni selle sisse ja olen Jumala Püha Vaimu ligiolus.
Siis me muutume selle eeskuju sarnaseks.
Lapsed muutuvad. Meie ise saame muutuda.
Jeesus ütleb seda imeliselt Johannese evangeeliumis 14:6
"Mina olen tee, tõde ja elu."
Jeesus on ainuke isik, kes on kunagi niimoodi öelnud.
Jeesus ei ütle: "Ma tean ühte head teed."
Või "Siit leiadki elu!"
"Sa vajad tõde? Ma tean, kust seda leida!"
Ta ütleb otse: "Mina ise olen tee ja tõde ja mina olen elu."
Koolis laste kasvamist jälgides lasteaiast üheksanda klassini välja,
on imeline näha, kuidas rahu suureneb lastes.
Aastast aastasse veedavad nad kooliski aega
Issanda ligiolus,
igal hommikul palveks kogunedes ja õppetundides Issandast rääkides.
Olemine Issanda ligiolus avaldab mõju.
Lõpuklassides näed, et nad on suurepärased noored.
Neis on avaldunud nende anded ja rahu on saanud suureneda.
Üks õpilane, kes kolis väljamaale, ütles, et suurim kingitus,
mille ta koolist kaasa sai, on julgus olla tema ise.
Ta ei tunne vajadust teeselda või püüda midagi tõestada.
Ta tunneb, et kõlbab just sellisena nagu ta on.
See on väga hea allikas.
See ongi see kuninglik idee meie elude jaoks.
Nagu Jan ja Piibel ütlevad ning Jeesus ise ütleb:
"Mina olen elu. Mina olen tee ja tõde ja elu."
Mina olen see. Mina olen elava vee allikas.
Mina olen eluallikas. Minust saab kõik alguse.
See on see kuninglik idee!
Õppimine on tõesti oluline
ja on hea õppida erinevaid asju.
On hea ja oluline süveneda erinevatesse asjadesse.
Kuid tõeline kuninglik idee meie kõigi elude jaoks on see,
et Jeesus on surnud meie kõigi eest ja ma saan elada Temaga argipäevas.
Ja isegi, kui su töökohas pole palju kristlasi,
sest enamus meist töötab tavalistel ametikohtadel,
siis on ikkagi hea meeles pidada, et elava vee allikas on minus.
Kuhu iganes ma lähen, see on minus.
Ma avaldan mõju, kus iganes ma ka liigun.
Eluvee jõgi annab mulle jõudu, see pulbitseb minu sees.
See annab mulle jaksu ja uut innustust, ideid
ning nägemisvõimet minu töökohal.
Kristus on minus.
Rääkisid kuninglikust ideest.
Paljud meist otsivad nagu mingit ideed või lahendust,
mis parandaks meie elu.
Poliitikud otsivad, mis aitaks maailma ja Soome olukorras.
Jeesus ütleb tõesti: "Mina olen."
Temas on see, mida sa vajad. Temas on see, mida mina vajan.
Temas on kõik see, mida meie kool vajab.
Temas on kõik see, mida me vajame.
Jeesus rääkis omal ajal inimestele, kes vaevatuina otsisid vastuseid.
Rõhutuile ütles Jeesus Matteus eevangeeliumis 11:28
"Tulge minu juurde!"
See sama sõnum kõlab ka sulle!
Kui oled ahistuses ja ei tea, mida teha;
kui sul on raskusi inimsuhetes või majanduslikes asjades,
siis Jeesus ütleb: "Tule minu juurde! Tule siia!"
Sest Temas on kõik see, mida me vajame.
Kõik viimseni.
Jeesus ütleb: "Tulge minu juurde kõik,
kes olete vaevatud ja koormatud, ja mina annan teile hingamise!"
Jõudsime jälle selle allika juurde!
See kuninglik idee ongi kuningate Kuningas ise.
See polnudki mingi leiutis, vaid see oli Tema ise.
Jeesus ütleb: "Võtke enda peale minu ike
ja õppige minult,
sest mina olen tasane ja südamelt alandlik
ja te leiate hingamise oma hingedele,"
Te leiate allika, mis toob rahu ja te saate jälle uut jõudu.
Jeesus ütleb: "Sest minu ike on hea ja minu koorem on kerge!”"
Mulle meenub tore seletus, mille Ulla-Christina Sjöman tõi,
et Jeesuse ike pole muud, kui Tema käsivars.
Jeesus kutsub meid ja soovib käia meie kõrval.
See on küll selline kuninglik idee, millest paremat ei leia.
Kas võin lugeda Hesekeli raamatu 47 peatükist,
sest see on nii vägev rääkida sellest allikast.
Loe muidugi!
Hesekieli 47 on üks Piibli imelisemaist peatükkidest.
Hesekiel on saanud Jumalalt nägemuse,
milles Issand näitab talle taevast tempilt.
Seda, milline on Jumala tempel ja mida see sisaldab.
"Siis ta (ingel või Jeesus) viis mu tagasi templi ukse juurde.
Ja vaata, vesi voolas templi läve alt välja ida poole,
sest templi esikülg oli ida pool;
ja vesi voolas alla templi parempoolse külgseina alt,
lõuna poolt altarit.
Siis ta viis mu välja põhjavärava kaudu
ja vaata, vesi vulises parempoolsest külgseinast.
ja ta mõõtis tuhat küünart ning laskis mind veest läbi minna:
vett oli pahkluudeni.
Ja ta mõõtis taas tuhat ning laskis mind veest läbi minna:
vett oli põlvini."
Jumala templist voolab vett. Algul pahkluudeni, siis põlvedeni.
"Ta mõõtis taas ning laskis mind läbi minna:
vett oli niueteni.
Ja ta mõõtis taas tuhat:
siis oli jõgi, millest ma ei saanud läbi minna,
sest vesi oli kõrge; vesi oli paras ujumiseks,
jõgi, millest ei saadud läbi minna.
Siis ta küsis minult:
Inimesepoeg, kas oled seda näinud?”
Kas oled näinud seda jõge? Mõistad sa, et on olemas
elava vee jõgi, milles võib ujuda
ja milles end värskendada ja olla?
"Ja ta saatis mind ning tõi mu tagasi mööda jõe kallast.
Aga kui ma tulin tagasi,
vaata, siis oli jõe kaldal väga palju puid,
nii siin- kui sealpool.
Ja ta ütles mulle: Need veed voolavad idapoolsetele aladele,
jooksevad alla lagendikule ja jõuavad merre;
nende merre jõudes paraneb seal vesi."
Ehk kui elava vee vool jõuab merre, paraneb seal olev vesi.
"Ja kõik elavad hinged, kes liiguvad seal,
kuhu need jõed iganes tulevad,
virguvad ellu ja seal on väga palju kalu;
sest kui need veed jõuavad sinna ja vesi paraneb,
siis virguvad kõik ellu seal, kuhu see jõgi tuleb."
- Halleluuja!
Kuhu Jumala ligiolu ja elava vee jõgi voolab,
seal virgub kõik elule.
"Ja kalamehed seisavad selle ääres:
Een-Gedist kuni Een-Eglaimini on see võrkude kuivatuspaigaks;
seal on igasugu kalu, nagu suure mere kalu, väga palju."
Ja jõe ääres kasvab kõiksugu viljapuid;
nende lehed ei närtsi ja nende vili ei lõpe:
sest vesi nende jaoks voolab pühamust;
nende vili on toiduks ja nende lehed terviseks.”
Nii on ka meie eludes, kui laseme Jumala eluveel voolata.
Palvetame.
Tänu, Taevaisa, et oled meie lähedal.
Tänu, Jeesus, et Sina oled elu, oled meie Allikas igal päeval.
Tänu, Issand, et saame täna palvetada iga vaataja eest.
Tule, Püha Vaim! Täida ja elusta iga väsinu!
Tervenda iga haige, anna jõudu igale jõuetule!
Tänu, Jeesus, et ütlesid:
"Tulge minu juurde ja mina annan teile hingamise!"
Jeesus, Sina oled meie eluallikas.
Tänu, et igaüks meist saab tulla Sinu juurde
ja leida abi just selles, mida me vajame;
saada tarkust ja jõudu, tervist, paranemist, vabanemist.
Tänu, Issand, et Sa teed lugematul arvul imesid
ja tood rõõmu, värsendust ja vabadust meie kõikide ellu.
Seda me kuulutame Jeesuse nimel. Aamen.
Halleluuja! Issand on nii hea!
Tahan siinkohal tänada teid kõiki.
Oleme taas saanud palju kirju ja elektronkirju.
Inimesed on tänanud meid nende saadete eest.
Tänu kõikidele! Oleme püüdnud ka vastata kõigile.
Vabandust, kui kõik pole veel vastust saanud.
Anname endast parima, et vastata.
Igatahes palvetame kõikide eest, kes meilt eestpalvet paluvad.
Palvetame kõikide vaatajate eest igal päeval.
Kui soovid toetada seda saadet ja selle telekanali tööd,
võid helistada numbrile 900 1777 Kõne maksab Eestis 7 eurot.
Võid kasutada ka kontonumbreid, mida näed saate lõppedes ekraanil.
Lisainfot meie tööst kodulelt: www.kristillinenkoulu.org
Ole õnnistatud Jeesuse nimel!
TV7 annetustelefon 900 1777 (7 eur) TV7 arvelduskontod Swedbank EE052200221048388411 SEB EE441010220109461019 Saaja: Taevas TV7
Tõlge: Meeli Martin